Diari Oficial de la Generalitat Valenciana


Sumari del DOGV 5327, del 18-08-2006 (2006/8604)

Informació pública de l'acord d'aprovació provisional del pla parcial de millora del sector SR-5 del Pla General d'Ordenació Urbana de Vilafamés, del programa d'actuació integrada corresponent a este sector i adjudicació d'este, i aprovació del projecte d'urbanització i el conveni urbanístic.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5327

Data del DOGV
:   18-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8604


Organisme emissor
:   Ajuntament de Vilafamés

Tipus de document
:   Anunci

Informació pública de l'acord d'aprovació provisional del pla parcial de millora del sector SR-5 del Pla General d'Ordenació Urbana de Vilafamés, del programa d'actuació integrada corresponent a este sector i adjudicació d'este, i aprovació del projecte d'urbanització i el conveni urbanístic. [2006/F8604]  
«.1r. Estimar en la seua totalitat l'al·legació presentada per José Ramón Gómez Piacenza, en data 26 d'octubre del 2004 i registre d'entrada número 2256, de conformitat i pels motius exposats en l'informe emés pels Servicis Tecnicojurídics en data 30 de gener del 2006, transcrit en la part expositiva del present acord.  
2n. Estimar parcialment les al·legacions presentades pels interessats que es relacionen, en els aspectes que assenyalen a continuació, i pels motius exposats en l'informe emés pels Servicis Tecnicojurídics en data 30 de gener del 2006, transcrit en la part expositiva del present acord.   
Al·legació número 2, segons la relació que figura en l'informe dels Servicis Tecnicojurídics: s'estima el punt relatiu a la notificació dels actes administratius que l'afecten en el present procediment, i queda desestimada la resta de l'al·legació.  
Al·legació número 7, segons la relació que figura en l'informe dels Servicis Tecnicojurídics: s'estima el punt relatiu que les actuacions urbanístiques a realitzar s'ajusten econòmicament al mínim possible (sense contravindre allò que s'ha establit per llei), i queda desestimada la resta de l'al·legació.  
Al·legació número 17, segons la relació que figura en l'informe dels Servicis Tecnicojurídics: s'estima la part relativa a la petició d'aconseguir accés a la seua parcel·la des de la part posterior d'esta, i queda desestimada la resta de l'al·legació.  
Al·legació número 18, segons la relació que figura en l'informe dels Servicis Tecnicojurídics: s'estima el punt relatiu al tractament dels vials MV2 i BH4 en el pla parcial, i queda desestimada la resta de l'al·legació.  
Al·legació número 20, segons la relació que figura en l'informe dels Servicis Tecnicojurídics: s'estima el punt relatiu a la prolongació del vial BV5 fins al límit del sector amb el Mas Nou, i queda desestimada la resta de l'al·legació.  
Al·legació número 24, segons la relació que figura en l'informe dels Servicis Tecnicojurídics: s'estimen els apartats a) i b) primer i segon, i queda desestimada la resta de l'al·legació.  
Al·legació número 27, segons la relació que figura en l'informe dels Servicis Tecnicojurídics: s'estimen els punts relatius al pressupost parcial número 7 (Xarxa elèctrica) i al pressupost parcial número 8 (Enllumenat), i queda desestimada la resta de l'al·legació.  
Al·legació número 34, segons la relació que figura en l'informe dels Servicis Tecnicojurídics: s'estima en part esta al·legació ja que s'ha increment el valor del sòl brut, sense arribar a l'import proposat per l'al·legant, i queda desestimada la resta de l'al·legació.  
Al·legació número 35, segons la relació que figura en l'informe dels Servicis Tecnicojurídics: s'estima en part esta al·legació ja que s'ha increment el valor del sòl brut, sense arribar a l'import proposat per l'al·legant, així mateix quant a la reducció de l'import dels costos d'urbanització realitzada per l'aspirant a agent urbanitzador, i queda desestimada la resta de l'al·legació.  
3r. Desestimar en la seua totalitat la resta de les al·legacions presentades de conformitat i pels motius exposats en l'informe emés pels Servicis Tecnicojurídics en data 30 de gener del 2006, transcrit en la part expositiva del present acord.  
4t. Aprovar provisionalment el pla parcial de millora del sector SR-5 La Foia de sòl urbanitzable residencial del Pla General d'Ordenació Urbana de Vilafamés, i sol·licitar a la Conselleria de Territori i Habitatge la seua aprovació definitiva amb els previs tràmits i informes necessaris.  
5t. Aprovar (entenent que tal aprovació és provisional fins que s'aprove definitivament el pla parcial abans referit) el programa presentat per al desenvolupament del sector SR-5 La Foia del Pla General d'Ordenació Urbana de Vilafamés, amb les següents modificacions parcials que s'inclouen de conformitat amb el que establix l'article 47.1 de la LRAU:  
A. En relació amb la proposició economicofinancera:  
. Haurà de substituir-se «Villafamés» per la denominació oficial del municipi, que és la de «Vilafamés».  
. En l'apartat IV, epígraf A, relatiu a la «forma de retribució», el segon paràgraf quedarà redactat de la manera següent:  
«De conformitat amb l'article 71.3 de la LRAU, el propietari disconforme amb la proporció de terrenys que li correspon cedir a l'urbanitzador com a retribució, podrà oposar-se a ella i sol·licitar-ne el pagament en metàl·lic.  
Qualsevol propietari que desitge retribuir en metàl·lic haurà de formalitzar la seua sol·licitud en document públic acompanyat de garantia .real o financera. suficient, que assegure el desemborsament de la retribució amb caràcter previ a l'exercici de qualssevol accions contra la seua liquidació. La quota a liquidar serà la que corresponga conforme al pressupost de càrregues, incrementada en un percentatge igual al que l'urbanitzador preste com a garantia conforme a l'article 29.8 de la LRAU, en este cas concret l'urbanitzador proposa la constitució i presentació d'una garantia del set per cent del cost d'urbanització. El termini de deu dies que assenyala l'article 71.3 de la LRAU per a fer ús d'este dret, serà substituït per un termini de trenta dies i computarà des de la notificació als propietaris de l'acord d'aprovació del projecte d'urbanització, o si és el cas, de l'acord en què es verifique que l'esmentat projecte complix les condicions que l'ajuntament poguera establir.  
Transcorregut este termini sense que per part del propietari es manifeste a l'urbanitzador i a l'ajuntament la seua voluntat respecte d'això, s'entendrà que opta per la fórmula de retribució en terrenys que establirà de forma general el programa aprovat i adjudicat.»  
. En este mateix epígraf A, de l'apartat IV, l'últim paràgraf quedarà eliminat.  
. En l'apartat IV, epígraf F, relatiu a l'«Expropiació o taxació conjunta», el primer paràgraf quedarà suprimit, i el segon paràgraf quedarà redactat de la manera següent:  
«Els terrenys necessaris per a les instal·lacions destinades a les connexions entre el sector i el barranc dels Estrets per al desenvolupament del col·lector d'aigües pluvials, seran adquirits pel procediment administratiu de taxació conjunta o d'expropiació forçosa.»  
. En l'apartat IV, epígraf G, relatiu a la «Quantia de la retribució a l'urbanitzador», els paràgrafs tercer i quart quedaran redactats de la manera següent:  
«A fi de calcular el percentatge de permuta que correspondria a l'agent urbanitzador per la seua labor urbanitzadora, s'establix un valor de 18,18 €/m² de sòl brut.  
Com resultat de l'aplicació de tal valor de sòl s'obté un coeficient de permuta a favor de l'agent urbanitzador del 49,65% de l'aprofitament subjectiu dels propietaris, tal percentatge de permuta no inclou les indemnitzacions.»  
. En l'apartat IV, epígraf H, relatiu a l'«Actualització de la retribució», s'eliminarà el penúltim paràgraf.  
. En l'apartat V, relatiu a l'«Estimació de les càrregues d'urbanització» el «total cost d'urbanització» serà de 67.443.521,13 euros (sense incloure l'IVA).  
B. En relació amb el conveni urbanístic:  
El conveni urbanístic regularà els compromisos entre l'ajuntament i l'urbanitzador de conformitat amb l'article 32.C) de la LRAU. Examinat l'esborrany de conveni presentat per l'aspirant a agent urbanitzador, és convenient introduir-hi les modificacions següents:  
. Haurà de substituir-se «Villafamés» per la denominació oficial del municipi, que és la de «Vilafamés».   
. L'apartat «Compareixen» quedarà redactat de la manera següent:  
«Luisa Oliver Mallasén, amb DNI número..., alcaldessa presidenta de l'Ajuntament de Vilafamés.  
Agustí Peris Leonisa, amb DNI número..., secretari de l'Ajuntament de Vilafamés.  
Pascual Artana Domingo, amb DNI número 97251685-V, amb domicili a efectes de notificacions a Castelló, c/ La Lluna, 3, entresòl.»  
. En els antecedents quart i seté hauran de substituir-se les quantitats que figuren per les resultants de l'escrit presentat per la mercantil Gesturbe, SL, en data 30 de gener del 2006, amb registre d'entrada número 182. De la mateixa manera s'actuarà en relació amb el percentatge que figura en l'estipulació II.  
. En l'estipulació III, el tercer paràgraf quedarà redactat de la manera següent:  
«Fase 2. Execució de l'obra, el termini d'execució de les obres serà de vint-i-quatre (24) mesos, des de l'endemà de la fermesa en via administrativa del projecte de reparcel·lació.»  
. S'eliminaran les estipulacions VI i VII.  
. Les estipulacions VIII, IX i X passaran a ser les estipulacions VI, VII i VIII, respectivament.  
6é. Aprovar el projecte d'urbanització que acompanya a l'alternativa tècnica, condicionant la dita aprovació a què en el termini d'un mes es presente en este ajuntament un exemplar de tal projecte adaptat a les determinacions previstes en l'informe dels Servicis Tecnicojurídics transcrit en la part expositiva del present acord i que a continuació s'indiquen:  
«. Adequació i adaptació de les instal·lacions .en aquells llocs que puntualment no coincidixen. a la nova realitat de l'ordenació final del pla parcial amb les mateixes qualitats, sistemes i cadències utilitzades en la resta del projecte, d'acord amb les baixes en pressupost i modificacions aportades en última instància, a les observacions comentades en el punt e) anterior.  
. Adequació i adaptació del projecte a les observacions i pressupost comentades en el punt f) anterior.  
. Adequació al nou pressupost i paràmetres en tots els documents del programa, en concret la proposició juridicoeconòmica per als nous valors de 18,18 euros/m² de valor de referència del sòl brut, quantitat esta que servirà de base per al recàlcul de la proposició juridicoeconòmica, la qual cosa, amb la rebaixa de pressupost presentada per l'aspirant a urbanitzador, partint d'una rebaixa acceptada de 2.279.983,13 euros .PEC., el muntant total de les obres s'establix en 55.015.940,13 euros .compromís de la PJE en plica., dóna, excepte error, un coeficient de permuta del 49,65%.  
. Presentació del promotor del programa davant de l'ajuntament, de forma prèvia a l'inici de les obres, de les corresponents autoritzacions de la Confederació Hidrogràfica del Xúquer d'abocament al llit del barranc en la zona dels Estrets, tant de l'efluent de l'estació depuradora com de la xarxa d'aigües pluvials, segons siga procedent reglamentàriament.  
. Presentació del promotor del programa davant de l'ajuntament, de forma prèvia a l'inici de les obres, dels corresponents convenis interns (del sector) i externs (de connexió exterior, si procedix) amb les diferents companyies subministradors d'aigua potable, telefonia i energia elèctrica amb els plànols validats de les instal·lacions a executar junt amb els respectius pressupostos dels enllaços esmentats. Les variacions de la instal·lació es liquidaran amb les partides pressupostades que així consten en el projecte; si no estan contemplades inicialment (per la seua impossibilitat material en este estadi) podran donar lloc a les corresponents retaxacions en aquells excessos que procedisca reglamentàriament.  
. En cas de certificar-se per tècnic competent la no-necessitat d'ampliar la xarxa d'aigües pluvials establit en l'anterior punt f).B per l'esmentat estudi real de vessaments, els 410.000 euros reservats per eixe concepte quedarien pendents de liquidació en el compte provisional de la reparcel·lació, sense ser cobrats per eixe concepte als interessats.»  
7é. Decidir el desenvolupament urbanístic de l'actuació en règim de gestió pública indirecta.  
8é. Adjudicar la condició d'agent urbanitzador a favor de la mercantil Gesturbe, SL, amb vista a l'execució del programa d'actuació integrada per al desenvolupament del sector SR-5 La Foia del Pla General d'Ordenació Urbana de Vilafamés, d'acord amb l'alternativa tècnica i la proposició juridicoeconòmica presentada per la citada mercantil, amb les modificacions recollides en els dispositius sisé i seté del present acord, amb un import total de càrregues d'urbanització de 09.041.705,13 euros, IVA no inclòs, que assumix les obligacions i condicions derivades del programa, d'este acord i de la LRAU, i queda condicionada l'aprovació al compliment d'allò que s'ha assenyalat en els punts següents:  
a) Al depòsit de la garantia de promoció, que serà del 7% de l'import del cost de l'obra urbanitzadora.  
b) A la presentació amb anterioritat a la firma del conveni urbanístic, d'un document de proposició economicofinancera refós en el que queden degudament reflectides totes les correccions i modificacions indicades en el dispositiu quart del present acord.  
c) A la subscripció del conveni urbanístic proposat, en el termini de 30 dies des que se li notifique el present acord, amb les modificacions que s'arrepleguen en l'apartat quart d'esta part dispositiva.  
d) A la inscripció del programa, una vegada es produïsca la seua aprovació definitiva, en el Registre de Programes i Agrupacions d'Interés Urbanístic de la Conselleria de Territori i Habitatge.  
9é. Requerir la mercantil Gesturbe, SL, com a adjudicatària del present programa, perquè en el termini de 15 dies des que se li notifique el present acord, preste fiança o garantia que serà del 7% de l'import del cost de l'obra urbanitzadora.  
10é. Aprovar el conveni urbanístic proposat, amb les modificacions que s'arrepleguen en l'apartat quart d'esta part dispositiva, i requerir l'adjudicatari perquè en el termini de 30 dies a comptar des que se li notifique el present acord, subscriga l'esmentat conveni urbanístic.  
11é. Establir com a termini d'execució de l'obra d'urbanització el de 24 mesos, a comptar de l'endemà de la fermesa en via administrativa del projecte de reparcel·lació.  
12é. Advertir els propietaris que expressament declinen cooperar, per entendre inconvenient el desenvolupament urbanístic dels seus terrenys, que poden renunciar a això si sol·liciten, en document públic i amb caràcter previ que s'aprove definitivament el programa d'actuació integrada, l'expropiació i pagament del seu terreny segons el que disposa l'article 29.9.C) de la LRAU.  
13é. Facultar la alcaldessa, Luisa Oliver Mallasén, o qui legalment la substituïsca, per a subscriure el conveni urbanístic i la resta de documents que resulten necessaris amb vista a la plena execució del present acord.  
14é. Sol·licitar la inscripció del programa en el Registre de Programes de la Conselleria de Territori i Habitatge, una vegada que es produïsca l'aprovació definitiva d'este.  
15é. Publicar el present acord d'aprovació provisional de programa en el Butlletí Oficial de la Província de Castelló, de conformitat amb allò que s'ha disposat en l'article 59.4.A) de la LRAU.  
16é. Notificar als propietaris afectats per l'actuació i disconformes amb la proporció de terrenys que els corresponga cedir com a retribució, que poden oposar-se a esta i sol·licitar-ne el pagament en metàl·lic, actuant tal com s'arreplega en l'apartat dispositiu cinqué del present acord...  
Conseqüentment amb el resultat obtingut en la votació, que suposa la majoria absoluta del nombre legal de membres de la corporació, el Ple acorda aprovar la proposta d'acord presentada per l'alcaldessa, anteriorment transcrita.   
L'acord adoptat en el punt 4t de la part dispositiva és un acte administratiu de tràmit contra el qual no es pot interposar cap recurs. L'oposició a este haurà d'al·legar-se pels interessats per a la seua consideració en la resolució que pose fi al procediment, i per a la impugnació de tals actes en el recurs que, si és el cas, s'interpose contra esta.  
Contra l'acord adoptat en el punt 5é de la part dispositiva podrà interposar-se recurs contenciós administratiu davant del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la publicació d'esta disposició, segons establix l'article 10 en relació amb l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant podrà exercitar qualsevol altre recurs o acció que estime procedent.  
Contra allò que s'ha acordat en la resta de punts de la part dispositiva podrà interposar-se recurs de reposició amb caràcter potestatiu davant del mateix òrgan que ha dictat la resolució. També podrà impugnar esta resolució directament davant de l'orde jurisdiccional contenciós administratiu (art. 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener). El termini per a interposar el recurs de reposició serà d'un mes a comptar de l'endemà que reba la notificació. Si en el mes de venciment no hi haguera dia equivalent s'entén que el termini expira l'últim dia del mes. El termini per a resoldre el recurs és d'un mes des de la seua interposició i contra la dita resolució no es podrà interposar nou recurs de reposició.  
Contra la resolució que resolga el recurs potestatiu de reposició podrà interposar recurs contenciós administratiu davant del Jutjat Contenciós Administratiu de Castelló o davant de la Sala Contenciosa Administrativa del Tribunal Superior de Justícia de la Comunitat Valenciana amb seu a València, dins del termini de dos mesos comptats des de l'endemà de la recepció de la notificació, segons establixen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant podrà exercitar qualsevol altre recurs o acció que estime procedent.»  
Perquè conste, expedisc el present certificat d'orde i amb el vistiplau de l'alcaldessa.  
Vilafamés, 23 de juny de 2006.. El secretari. Vist i plau, l'alcaldessa: Luisa Oliver Mallasén.  
El present anunci es dirigix als efectes del compliment de l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, als interessats que a continuació s'allisten: